Liderul protestelor anti-vaccin din Zalău s-a infectat cu coronavirus. Acum îndeamnă lumea să se vaccineze.
Erno Kovacs s-a infectat cu coronavirus, în ciuda protestelor pe care le susținea. Liderul protestelor apare într-o fotografie pe Facebook cu masca de oxigen. Bărbatul a îndemnat oamenii să se vaccineze.
Erno Kovacs, în vârstă de 50 de ani, s-a infectat cu coronavirus. Organizatorul protestelor anti-COVID și anti-vaccin din Zalău a transmis pe contul său de Facebook un mesaj prin care îndeamnă toți oamenii să se vaccineze."Vaccinați-vă dragii mei. Mie îmi pare rău că nu m-am vaccinat. Nu lăsați să treacă timpul. Îmi pare rău că am fost împotriva vaccinării și contra COVID. Am să promovez vaccinul. Medicii sunt eroi. Trebuie respectați, îmi aplec capul în fața lor", spune Erno Kovacs.Bărbatul le mulțumește medicilor și își cere scuze pentru neîncrederea pe care a avut-o în aceștia. Erno Kovacs a ieșit de mai multe ori în stradă la proteste împotriva coronavirus și a măsurilor impuse de autorități.